CELEX: 32011R0291
Language: fi
Date: 2011-03-24 00:00:00
Title: Komission asetus (EU) N:o 291/2011, annettu 24 päivänä maaliskuuta 2011 , otsonikerrosta heikentävistä aineista annetussa Euroopan parlamentin ja neuvoston asetuksessa (EY) N:o 1005/2009 tarkoitetusta muiden valvottavien aineiden kuin osittain halogenoitujen kloorifluorihiilivetyjen välttämättömistä laboratorio- ja analyysikäyttötarkoituksista unionissa

25.3.2011   
            
            
               FI
            
            
               Euroopan unionin virallinen lehti
            
            
               L 79/4
            
         KOMISSION ASETUS (EU) N:o 291/2011,
   annettu 24 päivänä maaliskuuta 2011,
   otsonikerrosta heikentävistä aineista annetussa Euroopan parlamentin ja neuvoston asetuksessa (EY) N:o 1005/2009 tarkoitetusta muiden valvottavien aineiden kuin osittain halogenoitujen kloorifluorihiilivetyjen välttämättömistä laboratorio- ja analyysikäyttötarkoituksista unionissa
   
      EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon otsonikerrosta heikentävistä aineista 16 päivänä syyskuuta 2009 annetun Euroopan parlamentin ja neuvoston asetuksen (EY) N:o 1005/2009 (1) ja erityisesti sen 10 artiklan 2 kohdan,
   sekä katsoo seuraavaa:
   
               (1)
            
            
               Euroopan unioni on jo luopunut valvottavien aineiden tuotannosta ja kulutuksesta useimmissa käyttötarkoituksissa. Komission edellytetään määrittävän muiden valvottavien aineiden kuin osittain halogenoitujen kloorifluorihiilivetyjen välttämättömät laboratorio- ja analyysikäyttötarkoitukset.
            
         
               (2)
            
            
               Montrealin pöytäkirjan osapuolten päätöksessä XXI/6 konsolidoidaan voimassa olevat päätökset ja jatketaan Montrealin pöytäkirjassa vahvistetuin ehdoin maailmanlaajuisen laboratorio- ja analyysikäyttötarkoituksia koskevan poikkeusluvan voimassaoloa 31 päivästä joulukuuta 201031 päivään joulukuuta 2014 kaikkien muiden valvottavien aineiden kuin halogenoitujen kloorifluorihiilivetyjen osalta sekä sallitaan siten sellainen valvottavien aineiden tuotanto ja kulutus, joka on välttämätöntä laboratorio- ja analyysikäyttötarkoituksissa.
            
         
               (3)
            
            
               Montrealin pöytäkirjan osapuolten päätöksessä VI/25 täsmennetään, että käyttöä voidaan pitää välttämättömänä vain jos käytettävissä ei ole teknisesti tai taloudellisesti toteutuskelpoisia vaihtoehtoja tai ympäristön ja terveyden kannalta hyväksyttäviä korvaavia aineita. Tekniikan ja talouden arviointikomitea (Technical and Economical Assessment Panel, TEAP) yksilöi vuonna 2010 antamassaan tilannekatsauksessa merkittävän määrän menettelyjä, joissa valvottavien aineiden käytölle on nykyisin saatavilla vaihtoehtoja. Kyseisten tietojen ja päätöksen XXI/6 perusteella olisi laadittava luettelo niistä käyttötarkoituksista, joihin on saatavilla ympäristön ja terveyden kannalta hyväksyttäviä teknisesti tai taloudellisesti toteutuskelpoisia vaihtoehtoja.
            
         
               (4)
            
            
               Olisi myös laadittava luettelo päätöksen XVIII/15 osapuolten sopimista metyylibromidin sallituista välttämättömistä käyttötarkoituksista ja käyttötarkoituksista, joille ei TEAP:n mukaan ole vaihtoehtoja.
            
         
               (5)
            
            
               Lisäksi olisi täsmennettävä, että valvottavien aineiden käyttöä perus- ja keskiasteen koulutukseen liittyviin tarkoituksiin ei voida katsoa välttämättömäksi ja että valvottavien aineiden käyttö olisi rajattava korkea-asteen tai ammatilliseen koulutukseen. Myöskään valvottavien aineiden käyttöä yleisesti saatavilla olevissa kokeellisissa kemistinpakkauksissa ei pitäisi katsoa välttämättömäksi.
            
         
               (6)
            
            
               Tässä asetuksessa säädetyt toimenpiteet ovat asetuksen (EY) N:o 1005/2009 25 artiklan 1 kohdalla perustetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muiden valvottujen aineiden kuin osittain halogenoitujen kloorifluorihiilivetyjen tuotanto, tuonti ja käyttö voidaan sallia tämän asetuksen liitteessä määritellyissä välttämättömissä laboratorio- tai analyysikäyttötarkoituksissa.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä maaliskuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 286, 31.10.2009, s. 1.
   LIITE
   
      Muiden valvottavien aineiden kuin osittain halogenoitujen kloorifluorihiilivetyjen välttämättömät laboratorio- ja analyysikäyttötarkoitukset
   
   
               1.
            
            
               Seuraavat muiden valvottavien aineiden kuin osittain halogenoitujen kloorifluorihiilivetyjen käyttötarkoitukset katsotaan välttämättömiksi laboratorio- ja analyysikäyttötarkoituksiksi:
               
                           a)
                        
                        
                           valvottavien aineiden käyttö vertailuaineena tai standardina
                           
                                       —
                                    
                                    
                                       kalibroitaessa laitteita, joissa käytetään valvottavia aineita,
                                    
                                 
                                       —
                                    
                                    
                                       seurattaessa valvottavien aineiden päästötasoja,
                                    
                                 
                                       —
                                    
                                    
                                       määriteltäessä valvottavien aineiden jäämäpitoisuuksia elintarvikkeissa, kasveissa ja hyödykkeissä;
                                    
                                 
                     
                           b)
                        
                        
                           valvottavien aineiden käyttö toksikologisissa laboratoriotutkimuksissa;
                        
                     
                           c)
                        
                        
                           käyttö laboratoriossa, jossa valvottava aine muunnetaan kemiallisessa reaktiossa, kuten valvottavien aineiden käyttö lähtöaineena;
                        
                     
                           d)
                        
                        
                           metyylibromidin käyttö laboratoriossa vertailtaessa metyylibromidin ja sen vaihtoehtojen tehokkuutta;
                        
                     
                           e)
                        
                        
                           hiilitetrakloridin käyttö liuottimena bromausreaktioissa, joissa käytetään N-bromisukkinimidia;
                        
                     
                           f)
                        
                        
                           hiilitetrakloridin käyttö ketjunsiirtoaineena vapaiden radikaalien polymerointireaktioissa;
                        
                     
                           g)
                        
                        
                           muu laboratorio- ja analyysikäyttö, johon ei ole käytettävissä teknisesti tai taloudellisesti toteutuskelpoisia vaihtoehtoja.
                        
                     
         
               2.
            
            
               Seuraavia muiden valvottavien aineiden kuin osittain halogenoitujen kloorifluorihiilivetyjen käyttötarkoituksia ei katsota välttämättömäksi laboratorio- ja analyysikäytöksi:
               
                           a)
                        
                        
                           käyttö laboratorioissa käytettävissä jäähdytys- ja ilmastointilaitteissa, mukaan lukien jäähdytetyt laboratoriolaitteet kuten ultrasentrifugit;
                        
                     
                           b)
                        
                        
                           käyttö sähkölaitteiden tai niiden osien puhdistamisessa, muokkaamisessa, korjaamisessa tai uudelleenkokoamisessa;
                        
                     
                           c)
                        
                        
                           käyttö julkaisujen ja arkistojen säilyttämisessä;
                        
                     
                           d)
                        
                        
                           käyttö materiaalien sterilisointiin laboratoriossa;
                        
                     
                           e)
                        
                        
                           käyttö perus- tai keskiasteen koulutuksessa;
                        
                     
                           f)
                        
                        
                           käyttö komponentteina yleisesti saatavilla olevissa kokeellisissa kemistinpakkauksissa, joita ei ole tarkoitettu käytettäviksi korkea-asteen koulutuksessa;
                        
                     
                           g)
                        
                        
                           käyttö puhdistus- ja kuivatustarkoituksiin, mukaan lukien rasvan poisto lasitavaroista ja muista välineistä;
                        
                     
                           h)
                        
                        
                           käyttö vedessä, maaperässä, ilmassa tai jätteessä olevien hiilivetyjen, öljyjen ja rasvojen määrityksessä;
                        
                     
                           i)
                        
                        
                           käyttö teiden asfalttipäällysmateriaaleissa olevan tervan testaamisessa;
                        
                     
                           j)
                        
                        
                           käyttö rikostutkintaan liittyvässä sormenjälkien ottamisessa;
                        
                     
                           k)
                        
                        
                           käyttö kivihiilen orgaanisen aineksen testauksessa;
                        
                     
                           l)
                        
                        
                           käyttö liuottimena syanokobalamiinin (B12-vitamiini) ja bromiluvun määrityksessä;
                        
                     
                           m)
                        
                        
                           käyttö menetelmissä, joissa hyödynnetään valvottavan aineen valikoivaa liukoisuutta, mukaan lukien kaskarosidien määritys, kilpirauhasuutteet sekä pikraattien muodostus
                        
                     
                           n)
                        
                        
                           käyttö analyyttien esikonsentroinnissa kromatografiamenetelmissä (esim. korkean suorituskyvyn nestekromatografia (HPLC), kaasukromatografia (GC), adsorptiokromatografia), atomiabsorptiospektrometria (AAS), induktiivisesti kytkettyä plasmaa käyttävä spektroskopia (ICP) ja röntgenfluoresenssianalyysi;
                        
                     
                           o)
                        
                        
                           käyttö rasvojen ja öljyjen jodiluvun määrityksessä;
                        
                     
                           p)
                        
                        
                           muu laboratorio- ja analyysikäyttö, johon on käytettävissä teknisesti tai taloudellisesti toteutuskelpoisia vaihtoehtoja.